બકિંગહામ પેલેસ કે વેસ્ટમિન્સ્ટર પેલેસ, બીગ બેન પ્રાચીન સ્થાપત્ય છે જ્યારે આધુનિક વર્તમાન સમયની એટલીજ લોકપ્રિય રચના એટલે ”લંડન આઇ”.જમીનથી ઉચકાઇને ૧૩૫ મીટર (૪૪૩ ફીટ) ઉંચાઇએ જતા આ સૌથી મોટા ફેરીઝ વ્હીલને ”મિલેનીયમ વ્હીલ” તરીકે ઓળખવામાં આવે છે.થેમ્સ નદીના કિનારે ઉભેલા આ ”લંડન આઇ” તરીકે ઓળખાતા આ વ્હીલમાં જ્યારે સૌથી ટોચ તરફ જઇને પાછા વર્તુળ પુરુ કરીને આવીએ ત્યાં સુધીમાં તો થેમ્સથી માંડીને નજર પહોંચે ત્યાં સુધી લંડનને આંખ ભરીને જોઇ-માણી શકાય છે.૧૯૯૯ માં ૩૧ ડિસેમ્બરના રોજ તે સમયના પ્રાયમિનિસ્ટર ટોની બ્લેર દ્વારા તેનું ઉદૄધાટન તો થયું પરંતુ કેટલાક ટેકનીકલ પ્રોબ્લેમને લઇને ૨૦૦૦ માર્ચમાંલોકો માટે ખુલ્લુ મુકાયું ત્યાર્થી આજ સુધીમાં કહેવાય છે વર્ષે ૩ મિલિયનથી વધુ લોકોએ તેની મુલાકત લીધી છે.